**Dėl žemės ūkio ir miškininkystės kvitų knygeliŲ platinimo tvarkos pakeitimų**

Siekiant atsisakyti Sodrai nebūdingos funkcijos − žemės ūkio ir miškininkystės paslaugų kvitų blankų gamybos ir pardavimo, 2021 m. gegužės 13 d. Lietuvos Respublikos Seimas priėmė Lietuvos Respublikos žemės ūkio ir miškininkystės paslaugų teikimo pagal paslaugų kvitą įstatymo Nr. XI-2411 2 straipsnio pakeitimo įstatymą Nr. XIV-298, kuris įsigaliojo nuo 2021 m. rugsėjo 1 d. Šio įstatymo 2 straipsnio 1 dalyje nustatyta, kad paslaugų kvito blankų gamybą ir pardavimą vykdys ne Sodra, o valstybės įmonė Žemės ūkio informacijos ir kaimo verslo centras(toliau – ŽŪIKVC). Todėl nuo šių metų rugsėjo 1 d. žemės ūkio ir miškininkystės paslaugų gavėjai, iš anksto sumokėję ŽŪIKVC už paslaugų kvitų knygeles, gali jas gauti registruotu laišku paštu arba atsiimti jas asmeniškai ŽŪIKVC būstinėje, adresu V. Kudirkos g. 18, Vilniuje. Detalesnę informaciją apie paslaugų kvitų knygelių įsigijimą galite rasti ŽŪIKVC interneto tinklalapyje <https://www.vic.lt/zemes-ukio-ir-miskininkystes-paslaugu-kvitu-knygeliu-pardavimas/>.

Telefonas pasiteiravimui: 8 526 48872